ROSTOPASCA                                    FLORA SPONTANA

CHELIDONIUM MAJUS L. - FAM. PAPAVERACEAE


Rostopasca sau Negelariţa este o plantă erbacee perenă, bogat ramificată de la bază, cu tulpini cu peri lungi şi rari şi frunze verzi-albăstrui, mari, alterne, imparipenate,

flori galbene pe tip 4, câte 3-8 in umbele, fructe capsule alungite. Planta lasă la locul de rupere un latex galben​ portocaliu.

Partea utilizată. Partea aeriană (Herba Chelidonii) ​V-VIII.
Ecologie, răspândire. Evită lumina directă, are cerinţe mai ridicate pentru umiditate; se dezvoltă bine pe soluri uşoare, chiar nisipuri, din zona de câmpie până în cea montană (800-1000 m), în tufişuri, grădini, la marginea garduri1or, în păduri, îndeosebi de salcâm. Recoltare. Se recoltează numai ramurile nelignificate fie prin rupere, fie cu coasa sau secera când planta este în masă, de preferat înainte de fructificare, apoi din nou la otăvire. Planta rămâne verde şi sub zăpadă şi nu îşi pierde din calităţi. pentru amatori, aceasta poate fi cultivată în ghiveci.

Principii active. Alcaloizi (chelidonina, sanguinarina, protopina, sparteina), ulei volatil, flavonoide, saponozide. Acţiune farmacologică. Stimulent al funcţiei hepatice; calmant al colicilor hepato – biliare; coleretic colagog ; sedativ şi narcotic al centrilor nervoşi superiori; antitumoral (prin acţiune mitoclazică); dezinfectant şi cicatrizant.
Recomandări majore. Hepatite cronice, colici hepato​biliare, colecistite, diskinezie biliară.

Alte recomandări. INT. – Tuse spastică. 
EXT. – Negi; răni; tuberculoza pielii. 
– Aplicaţii de latex galben pe negi; cataplasme cu infuzie; unguent pentru tuberculoza pielii (30 g pulbere de plantă, 15 g lanolină, l5 g vaselină, 10 picături acid fenic), pansamentul schimbându-se la 2-3 zile.

Pentru conjunctivite, privire împăienjenită, recomand ruperea unei frunzuliţe şi sucul galben care iese din peţiol aplicat pe pleoapă, la coada ochiului cu grijă să nu intre în ochi (dacă intră în ochi va produce o usturime ascuţită dar să nu vă speriaţi, prin spălare trece). După 3 – 4 zile veţi observa cum privirea se limpezeşte şi câmpul vizual devine mai clar în profunzime.

Mod de administrare. 
INT. – Infuzie (1/2 linguriţă la o cană) care se bea in cursul unei zile câte o lingură la o oră. Dacă se bea cana dintr-o dată va produce o purgaţie puternică urmată de o stare de discomfort.
Sirop de rostopască sau vin de rostopască (contraindicat pentru hepatite virale).

Se ia sub forma de pulbere obtinuta prin macinare in piua sau cu rasnita electrica de cafea, urmata de cernere prin sita fina pentru faina alba. Doza este de 3 varfuri de cutit de pulbere, luata pe stomacul gol; planta se tine sub limba vreme de 10 minute, dupa care se inghite cu apa. Rostopasca este fara doar si poate panaceul in bolile ficatului, avand efect tonic hepatic, regenerativ hepatic, drenor biliar si hepatic, antiviral, colagog (stimuleaza formarea bilei), coleretic (favorizeaza eliminarea bilei). Rezultatele cele mai spectaculoase în tratamentul hepatitei se obtin prin asocierea sa cu alte doua plante, cu efecte deosebite asupra ficatului: turita mare si sunatoarea.

         Atentie! Rostopasca este toxica, motiv pentru care nu va fi supradozata. Tratamentul cu rostopasca este de minimum trei luni: doua saptamani de administrare sunt urmate de o saptamana de pauza. La copii, doza este de un varf de cutit de pulbere pe zi, iar tratamentul se va face 10 zile, cu 10 zile pauza.
Intră în formula ceaiului hepatic.

